open-index/open-wikipedia-markdown huggingface dataset:
Vihan riivaama

**Vihan riivaama** () on Marlon Brandon ohjaama lännenelokuva vuodelta 1961. Elokuva on Brandon ainoa elokuvaohjaus. Sen viimeistelystä ja lopullisesta leikkauksesta huolehti studio.

Elokuvaa pidetään visuaalisesti loistokkaana. Käsikirjoituksen pohjana oleva Charles Neiderin romaani on Billy the Kidin tarinan mukaelma. Pina Pellicer tekee elokuvassa ensimmäisen roolinsa Yhdysvalloissa. Hän kuoli parin vuoden kuluttua 30-vuotiaana.

Elokuvalla on hankala historia. Ohjaajiksi oli alun perin suunniteltu Stanley Kubrickia ja Sam Peckinpahia. Sam Peckinpah oli alkujaan mukana käsikirjoituksen teossa, mutta sai myöhemmin potkut toimesta. Brando kutsui uransa alussa olevan Kubrickin tekemään käsikirjoitusta ja ohjaamaan. Kubrickin sovittu puolen vuoden toimeksianto ehti kuitenkin päättyä käsikirjoitusta työstettäessä, ja pian Brando ryhtyi itse ohjaajaksi. Elokuvan budjetti ylittyi, aikataulu petti, eikä työ pysynyt käsissä.

## Juoni
Pankkiryöstäjä Dad Longworth (Karl Malden) pettää keikan jälkeen kaverinsa Rion (Marlon Brando), joka joutuu vankilaan viideksi vuodeksi. Sillä aikaa Longworth pääsee pienen kaupungin seriffiksi ja on perustanut perheen. Vapauduttuaan Rio palaa maisemiin, rakastuu Dadin tytärpuoleen Louisaan. Rio saa väärin syytettynä hirttotuomion, ja hänet pidätetään mutta hän karkaa Louisan avulla. Paetessaan hän ampuu Longworthin. Loppukohtauksessa Louisa ja Rio hyvästelevät ja Louisa tajuaa, ettei heillä ole yhteistä tulevaisuutta.

## Näyttelijät

## Lähteet

## Aiheesta muualla
* 

*''Vihan riivaama'' katsottavissa ja ladattavissa Internet Archivesta
Hunajaoppaat

**Hunajaoppaat** (Indicatoridae) on tikkalintujen lahkoon kuuluva lintuheimo.

Heimo on nimetty hunajaoppaan (*Indicator indicator*) mukaan. Se on lintulaji, joka opastaa ihmisen mehiläispesälle. Kun ihminen on rikkonut pesän ja kerännyt hunajan, hunajaopas pääsee syömään vahan ja pesään jääneet toukat. Sen sijaan suurimman osan heimon muista lajeista ei tiedetä toimivan näin.

Hunajaoppaat ovat pesäloisia eli naaras munii toisen lintulajin pesään ja jättää haudonnan ja poikasen hoidon isäntälajille.

## Suvut ja lajit
### [[Hunajaoppaat (suku)|Hunajaoppaat]] ''Indicator''

### [[Isoloistikat]] ''Melignomon''
*guinenanloistikka *Melignomon eisentrauti*
*kongonloistikka *Melignomon zenkeri*

### [[Loistikat]] ''Prodotiscus''
**harmaaloistikka *Prodotiscus regulus*
**loistikka *Prodotiscus zambesiae*
**pikkuloistikka *Prodotiscus insignis*

### Lajit, joilla on oma sukunsa
*lyyryhunajaopas *Melichneutes robustus*

## Aiheesta muualla
*ITIS: Indicatoridae
Pseudomorfiini

**Pseudomorfiini** (nimenä myös **oksidimorfiini** (*oxydimorphine*) tai **dehydromorfiini**) oopiumissa esiintyvä epäpuhtaus, morfiinin luonnollinen dimeeri. Sen löysi ensimmäisenä Pelletier vuonna 1835.

Yhdistettä voidaan syntetisoida morfiinista hapettavalla dimerisaatiolla kaliumferrisyanidin avulla.

## Lähteet
Nikola Lončar

**Nikola Lončar** (; s. 31. toukokuuta 1972 Kragujevac, Jugoslavia) on serbialainen kilpauransa päättänyt koripalloilija.

## Ura
### Seurajoukkueet
Lončar aloitti pääsarjauransa KK Partizanissa vuonna 1989. Seuran paidassa hän voitti maansa mestaruuden vuosina 1992 ja 1995. Lisäksi Lončar voitti Euroliigan-mestaruuden kaudella 1991–1992. Kaudeksi 1995–1996 hän siirtyi Real Madridiin, josta hän jatkoi yhden kauden jälkeen italialaiseen Pallacanestro Vareseen. Kaudeksi 1997–1998 Lončar siirtyi Paris Basket Racingiin. Hän aloitti kauden 1998–1999 Maccabi Tel Avivissa, mutta sai potkut joulukuussa 1998. Tämän takia hän siirtyi loppukaudeksi Joventut Badalonaan. Seuraavan kauden alkaessa Lončar ei pelannut missään seurassa, mutta tammikuussa 2000 hän siirtyi RB Montecatini Termeen.

Kaudet 2000–2002 Lončar pelasi CB Breogánissa ja vuodet 2002–2005 hän vietti Club Estudiantesissa. Kaudeksi 2005–2006 hän palasi Partizaniin. Lončar lopetti uransa vuonna 2006 Olimpia Milanossa.

### Maajoukkue
Lončar edusti maajoukkuetasolla Jugoslaviaa, jonka paidassa hän voitti vuoden 1996 olympialaisista hopeaa. EM-kilpailuista hän voitti kultaa vuonna 1997 ja pronssia vuonna 1999. Lončar oli myös mukana voittamassa vuoden 1998 maailmanmestaruutta.

## Lähteet

## Aiheesta muualla
*Euroliigan pelaajaprofiili 
*ACB:n pelaajaprofiili
Dimeeri

**Dimeeri** on yhdiste, joka koostuu kahdesta identtisestä tai samankaltaisesta molekyylistä. Siinä kaksi monomeeriä on liittynyt toisiinsa sidoksella, joka voi olla joko vahva tai heikko.

## Orgaanisessa kemiassa

Molekyyliset dimeerit muodostuvat usein kahden identtisen osan reaktiolla esim.: 2A → A–A. Tässä esimerkissä monomeeri ”A” dimerisoituu muodostaen dimeerin ”A–A”. 

Etikkahappo muodostaa dimeerejä kaasuna, sen monomeerit yhdistyvät toisiinsa vetysidoksella. Sopivissa olosuhteissa suurin osa molekyyleistä, joissa on OH-ryhmä, muodostavat dimeerejä, kuten **vesi-dimeeri**.

Disyklopentadieeni on epäsymmetrinen dimeeri, joka on muodostunut kahdesta syklopentadieeni-molekyylistä Diels–Alder-reaktiossa. Kuumennettaessa se hajoaa *[[Diels–Alder-reaktio#Retro-Diels–Alder-reaktio|retro-Diels–Alder-reaktiossa]]* muodostaen kaksi identtistä monomeeriä:
:C10H12  →  2  C5H6

Termiä *homodimeeri* käytetään, kun molekyylit ovat täysin identtisiä (esim. A–A) ja *heterodimeeri* kun ne eroavat toisistaan (esim. A–B). Dimerisaatin vastakohtaa sanotaan *[[Dissosiaatio (kemia)|dissosiaatioksi]]*.

## Lääketieteessä

**D-dimeeri** on fibriinin hajoamistuote, jota vapautuu verenkiertoon kun fibriinin aiheuttama verihyytymä hajoaa. Sen nimi johtuu siitä, että se sisältää kaksi ristiinlinkittynyttä fibrinogeenin palasta. Se on mitattavissa oleva arvo ja kertoo verihyytymien olemassaolosta.

## Katso myös
* Monomeeri
* Trimerisaatio

## Lähteet

## Aiheesta muualla
Kiinapuut

**Kiinapuut** (*Cinchona*) on matarakasvien suku, jonka joidenkin jäsenien kaarnasta saadaan kiniiniä. Carl von Linné nimesi ne kreivitär Cinchónan mukaan, jonka aviomies parani malariasta kiniinin avulla 1600-luvulla. Sukuun kuuluu noin neljäkymmentä lajia.

## Ulkonäkö ja koko
Kiinapuut kasvavat 15–20 metriä korkeiksi, ja kukkivat valkoisin, keltaisin tai vaaleanpunaisin kukin.

## Levinneisyys
Kiinapuut kasvavat luonnonvaraisina Andien Amazonin sademetsän puoleisilla rinteillä lähellä päiväntasaajaa 1&nbsp;500–3&nbsp;000 metrin korkeudessa. Niitä viljellään monissa trooppisissa maissa lääketeollisuuden raaka-aineiksi.

## Sukuun kuuluvia lajeja
* *[[Cinchona antioquiae]]*
* *[[Cinchona asperifolia]]*
* *[[Cinchona barbacoensis]]*
* *[[Cinchona boliviana]]*
* *[[Cinchona calisaya]]* – kiinapuu
* *[[Cinchona capuli]]*
* *[[Cinchona fruticosa]]*
* *[[Cinchona glandulifera]]*
* *[[Cinchona hirsuta]]*
* *[[Cinchona krauseana]]*
* *[[Cinchona lancifolia]]*
* *[[Cinchona lucumifolia]]*
* *[[Cinchona macrocalyx]]*
* *[[Cinchona micrantha]]*
* *[[Cinchona mutisii]]*
* *[[Cinchona nitida]]*
* *[[Cinchona officinalis]]*
* *[[Cinchona parabolica]]*
* *[[Cinchona pitayensis]]*
* *[[Cinchona pubescens]]*
* *[[Cinchona pyrifolia]]*
* *[[Cinchona rugosa]]*
* *[[Cinchona scrobiculata]]*
* *[[Cinchona villosa]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Cinchona''
* ITIS: ''Cinchona'' 
* United States Department of Agriculture (USDA): ''Cinchona'' 
* Flora of China: ''Cinchona''
Loistikat

**Loistikat** (*Prodotiscus*) on hunajaoppaiden heimoon kuuluva tikkalintusuku. Loistikkojen sukuun kuuluu BirdLife Suomen mukaan kolme lajia.

## Loistikkoihin kuuluvia lajeja
* Harmaaloistikka (*Prodotiscus regulus*)
* Loistikka (*Prodotiscus zambesiae*)
* Pikkuloistikka (*Prodotiscus insignis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Prodotiscus (englanniksi)
Risto Alapuro

**Risto Sakari Alapuro** (28. huhtikuuta 1944 Ruokolahti – 6. joulukuuta 2022) oli suomalainen sosiologi. Hän oli vuosina 1986–1991 sosiologian professori Jyväskylän yliopistossa ja vuosina 1991–2010 Helsingin yliopistossa. Vuosina 2005–2009 Alapuro oli akatemiaprofessori.

## Ura
Alapuro valmistui ylioppilaaksi vuonna 1963, valtiotieteen kandidaatiksi vuonna 1967 ja lisensiaatiksi vuonna 1969. Hän väitteli tohtoriksi vuonna 1973 Helsingin yliopistossa. Hänen väitöskirjansa käsitteli Akateemista Karjala-Seuraa. Alapuro on ollut tutkijana Michiganin yliopistossa vuosina 1973–1974, Pariisissa École des hautes études en sciences socialesissa 1980–1981 ja Moskovassa 1990–1991. Hän oli Suomen historian ja kulttuurin vierailevana professorina Pariisin yliopistossa vuosina 1985–1987 ja 1999–2000.

Vuosina 1967–1968 Alapuro työskenteli *[[Uusi Suomi|Uuden Suomen]]* ulkomaanosaston toimittajana, 1968–1973 Helsingin yliopiston tutkijana ja 1974–1975 sosiologian vs. apulaisprofessorina. Vuonna 1975 Alapuro oli Suomen Akatemian nuorempi tutkija ja vuosina 1976–1980 vanhempi tutkija. Vuosina 1981 ja 1984 Alapuro oli Helsingin yliopistossa vs. assistenttina ja 1983–1984 vs. yliassistenttina.

Alapuro oli kansainvälisesti tunnettu tutkija, ja hän keskittyi Suomen historialliseen ja poliittiseen sosiologiaan. Hän oli Suomalaisen Tiedeakatemian jäsen vuodesta 1993. Vuodesta 1998 hän oli myös Academia Europæan jäsen.

## Yksityiselämä
Alapuro oli vuosina 1967–1976 avioliitossa taidegraafikko Maria Kähösen kanssa ja 1976–1986 toimittaja Kristina Carlsonin kanssa. Kummastakin liitosta syntyi yksi poika. Toinen pojista on historiantutkija Aappo Kähönen.

## Julkaisuja
* *Akateeminen Karjala-Seura: Ylioppilasliike ja kansa 1920- ja 1930-luvulla.* 1973.
* 
* *Valtio ja vallankumous Suomessa*. Suomentanut Mikko Alapuro. Vastapaino 2017. 
* 
* *Suomen synty paikallisena ilmiönä 1890–1933.* 1994.
* *Suomen älymystö Venäjän varjossa*. 1997.
*  (toim.)
* 

## Lähteet

## Aiheesta muualla
* Leppänen, Veli-Pekka: Suomalaisen sosiologian suuri nimi jatkaa tutkimustyötä eläkkeelläkin. *Helsingin Sanomat* 28.4.2014.
Stewart (elokuva)

**Stewart** (*Assassination of a High School President*) on vuonna 2008 kuvattu neo noir -komediaelokuva. Elokuvan pääosia esittävät Reece Thompson, Bruce Willis, Mischa Barton, Michael Rapaport, Kathryn Morris, Josh Pais, Michael Zegen ja Luke Grimes. Elokuvan on ohjannut Brett Simon.

## Näyttelijät

Lähde: 

## Lähteet

## Aiheesta muualla
*
Saint-Pierre

**Saint-Pierre** tai **St. Pierre** () voi tarkoittaa seuraavia:

## Paikkoja

*Saint-Pierre, Saint-Pierre ja Miquelonin pääkaupunki
*Saint-Pierre, Saint-Pierre ja Miquelonin saari
*Saint-Pierre, järvi Kanadassa
*Saint-Pierre, kunta Italian Aostanlaaksossa
*Havre-Saint-Pierre, kaupunki Quebecissä, Kanadassa
*Woluwe-Saint-Pierre, kunta Brysselin alueella Belgiassa

### Ranskan kuntia
*Saint-Pierre, Alpes-de-Haute-Provence
*Saint-Pierre, Bas-Rhin
*Saint-Pierre-sur-Dives, Calvados
*Saint-Pierre, Cantal
*Saint-Pierre, Haute-Garonne
*Saint-Pierre, Jura
*Saint-Pierre, Marne
*Saint-Pierre, Martinique
*Saint-Pierre, Réunion

## Henkilöitä

* Charles Irénée Castel de Saint-Pierre, *abbé de Saint-Pierre* (1658–1743), ranskalainen kirjailija
* Georges St. Pierre (s. 1981), kanadalainen vapaaottelija
* Jacques Henri Bernardin de Saint-Pierre (1737–1814), ranskalainen kirjailija
* Martin St. Pierre (s. 1983), kanadalainen jääkiekkoilija

## Muita merkityksiä

* Saint-Pierre de Montmartre, keskiaikainen kirkko Pariisin Montmartrella
* Pouligny Saint-Pierre, ranskalainen vuohenmaidosta valmistettu juusto
Central Synagogue

**Central Synagogue** on Manhattanilla New Yorkissa sijaitseva uusmaurilaiseen tyyliin rakennettu synagoga, johon on otettu mallia Budapestin Dohány-kadun synagogasta. Se on ollut pidempään jumalanpalveluskäytössä kuin yksikään toinen kaupungin synagogista.

Synagogasta tuli virallisesti New York Cityn maamerkki vuonna 1966 ja kansallinen maamerkki vuonna 1975. Se omistaa Salem Fieldsin hautausmaan Brooklynissä.

## Lähteet

## Aiheesta muualla
Île Verte (Saint-Pierre ja Miquelon)

**Île Verte** () on Saint-Pierre ja Miquelonin saariryhmään kuuluva pieni kallioinen saari, joka sijaitsee Ranskan ja Kanadan välisen aluevesirajan kohdalla. Kumpikin valtio vaatii saarta itselleen.

Saarelle rakennettiin vuonna 1908 ensimmäinen majakka, joka korvattiin uudella vuonna 1955. Nykyinen, kolmas majakka on vuodelta 1993.

## Lähteet
Lumilautailun maailmanmestaruuskilpailut 2011

**[[Lumilautailun maailmanmestaruuskilpailut]]** järjestettiin vuonna 2011 yhdeksännen kerran. Kilpailut käytiin Espanjan La Molinassa ja Barcelonassa 14.–22. tammikuuta. Niissä kilpaili 370 osanottajaa 44 maasta. Miehet kilpailivat kuudessa eri lajissa ja naiset viidessä.

Ainoastaan big air -kisa pidettiin Barcelonassa ja kaikki muut La Molinassa.

## Mitalistit
### Miehet

### Naiset

## Mitalitaulukko

## Lähteet
*FIS:n tietokanta
HMS Tordön (1865)

**HMS Tordön** oli Ruotsin laivaston vuonna 1865 vesillelaskettu John Ericsson -luokan monitori.

## Valmistus

Alus tilattiin Motalan telakalta 864&nbsp;285 Ruotsin kruunulla ja sen köli laskettiin 1864. Alus laskettiin vesille 1. joulukuuta 1865 ja se otettiin palveluksen 16. elokuuta 1866.

## Palvelus
Heinäkuussa 1867 *Tordön* lähti sisaralustensa *[[HMS John Ericsson (1865)|HMS John Ericssonin]]* ja *[[HMS Tirfing (1866)|HMS Tirfingin]]*, höyryfregatti *[[HMS Vanadis (1862)|HMS Vanadisin]]* ja siipirataskorvetti *[[HMS Thor (1841)|HMS Thorin]]* sekä Norjan laivaston monitorin *[[KNM Scorpion]]in* kanssa Tukholmasta ammuntoihin saaristoon. Kuningas Oskar II vieraili osastossa 17. heinäkuuta, tarkasti kaikki alukset ja seurasi ammuntoja. Osasto lähti 24. heinäkuuta laivastovierailulle Helsinkiin ja Kronstadtiin vara-amiraali Christian Anders Sundinin johdolla. 20. kesäkuuta 1867 annetun kuninkaallisen määräyksen numero 242 mukaan osaston tuli viipyä Helsingissä viisi ja Kronstadtissa kaksitoista vuorokautta. Osasto saapui 3. elokuuta Kronstadtiin, jossa suurherttua Konstantin teki kahden ja puolen tunnin vierailun osaston aluksilla. Osasto lähti paluumatkalle 17. elokuuta. Vierailu oli monitorien ainoa yhdessä tekemä.

Alus poistettiin palveluksesta 25. elokuuta 1922 ja myytiin marraskuussa 1923 Saksaan romutettavaksi.

## Lähteet
*
*
*
*
*

### Viitteet
Tapani Jalkanen

**Tapani Veli Jalkanen** (s. Kärsämäki) 
on suomalainen laulaja, joka on tehnyt mm. lastenlauluja Pete Paukku -nimimerkillä. 

## Diskografia
* Tähtiyön trubaduuri, (1982 Minimusic)
* Satuja ja lauluja lapsille 3, (1983 Minimusic)
* Satuja ja lauluja lapsille 4: kissa kirnuun putosi, (1984 Minimusic)
* Pete Paukun parhaat lastenlaulut, (1985 Minimusic)
* Antaa tuulen puhaltaa, (1986)
* Lastenlauluja, (1990 Minimusic)
* Hitaat hevoset, nopeat naiset, (2000)

## Lähteet

## Aiheesta muualla
* 
* 
*
Timo Tikkanen

**Timo Juhani Tikkanen** (9. joulukuuta 1945 – 4. helmikuuta 2009 Hamina) oli suomalainen harmonikansoittaja, säveltäjä ja sanoittaja, jolla oli oma yhtye nimeltään *Timo Tikkasen Humppaveljet*.

## Lähteet

## Aiheesta muualla
* 
*
HMS Garmer

**HMS Garmer** oli alun perin saaristotykistön () ja sen Ruotsin laivastoon liittämisen jälkeen vuonna 1872 alkaen laivaston monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen .

## Valmistus
Ericssonin ja d'Aillyn suunnitteleman aluksen kokonaispituus oli 28,5 ja sen maksimi leveys 6,98 metriä. Aluksen syväys oli ainoastaan 2,29 metriä. Aluksen uppouma oli täysin kuormattuna 271 tonnia. Aluksen Yhdysvalloista New Yorkista ostettu  yksikattilainen 90 hevosvoiman höyrykone mahdollisti 5,5 solmun nopeuden.

Aluksen aseistuksena oli ainoastaan yksi Finspongin valmistama 26,7 senttimetrin matalapaineinen Ferlitsen-järjestelmää käyttävä suustaladattavatykki. Lisäksi aluksella oli vuonna 1877 kymmenpiippuinen 12 millimetrin konekivääri. Aluksen suojana oli 39 millimetriä paksu panssarivyö ja 20 millimetrin kansipanssari. Tykkitornin kilpi oli 149 millimetriä ja tulenjohtotorni 208 millimetriä paksu. Aluksen miehistönä oli kaksi upseeria, neljä aliupseeria ja neljätoista miehistönjäsentä.

Alus tilattiin Norrköpingistä Motalan telakalta. Alus laskettiin vesille 19. toukokuuta 1867 ja se otettiin palveluksen 17. maaliskuuta 1868.

## Palvelus
Alus poistettiin palveluksesta 17. helmikuuta 1893.

## Lähteet
*
*
*

### Viitteet
Isoloistikat

**Isoloistikat** (*Melignomon*) on hunajaoppaiden heimoon kuuluva tikkalintusuku. Isoloistikkojen sukuun kuuluu BirdLife Suomen mukaan kaksi lajia.

## Isoloistikkoihin kuuluvia lajeja
* Guineanloistikka (*Melignomon eisentrauti*)
* Kongonloistikka (*Melignomon zenkeri*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Melignomon (englanniksi)
Gil González Dávila

**Gil González Dávila** (noin 1480–1526) oli espanjalainen konkistadori. González lähti Keski-Amerikkaan ja saapui Costa Ricaan, missä alkuasukkaat suhtautuivat häneen ystävällisesti. Hän jatkoi Nicaraguaan, missä 15&nbsp;000 intiaania kastettiin kristinuskoon ja Gonzálezin seurue sai paljon kultaa. González palasi Panamaan ja kertoi löytäneensä reitin valtamereltä valtamerelle Nicaraguajärven kautta. Hän lähti vuonna 1523 toiselle tutkimusmatkalleen Hondurasiin, löysi Fonsecanlahden ja nimesi sen piispa Juan Rodríguez de Fonsecan mukaan. Hondurasissa González joutui ristiriitaan Hernán Cortésin kanssa. González pakotettiin muuttamaan Meksikoon, mistä hän palasi Espanjaan.

## Lähteet
Sosiaalinen verkosto

**Sosiaalinen verkosto** on sosiaalinen rakenne, joka koostuu yksilöistä (tai organisaatioista), jotka ovat yhteydessä toisiinsa yhdellä tai useammalla keskinäisellä riippuvuussuhteella. Tällaisia suhteita voivat olla ystävyys, sukulaisuus, yhteinen etu, taloudellinen vaihto, seksuaaliset suhteet tai suhteet, jotka perustuvat tietoon, uskomuksiin tai arvovaltaan.

Sosiaalisten verkostojen analyysissä (engl. social network analysis, SNA) sosiaaliset verkostot nähdään verkostoteorian kontekstissa siten, että ne muodostuvat solmukohdista ja yhteyksistä; solmut ovat yksilöllisiä toimijoita verkostoissa, ja yhteydet kuvaavat toimijoiden välisiä suhteita. Muodostuvat graafipohjaiset rakenteet ovat usein hyvin kompleksisia. Monilla tieteenaloilla tapahtuva sosiaalisten verkostojen tutkimus on osoittanut, että verkostot toimivat monilla tasoilla perheistä valtioihin, ja niillä on merkittävä rooli ongelmanratkaisussa, organisaatioiden toiminnassa ja yksilöiden kyvyssä saavuttaa tavoitteitaan.

Sosiaalisia verkostoja muodostuu useissa sosiaalisen median palveluissa kuten Facebookissa ja Twitterissä, joissa käyttäjät voivat seurata toistensa lähettämiä viestejä. Sosiaalisen median palvelujen yleistyminen on nostanut sosiaaliset verkostot ja niiden analyysin laajemman kiinnostuksen kohteeksi.
HMS Loke (1869)

**HMS Loke** oli Ruotsin laivaston vuonna 1869 vesillelaskettu John Ericsson -luokan monitori.

## Valmistus

Aluksen rahoitus vahvistettiin vuoden 1866 budjetissa ja se tilattiin 8. maaliskuuta 1867 Motala Verkstadin Norrköpingin telakalta. Aluksen suunnitteli Jacques d’Ailly, joka oli suunnitellut aiemmatkin John Ericsson -luokan alukset. Köli laskettiin vielä maaliskuussa 1867, mutta alus laskettiin vesille vasta 4. syyskuuta 1869. Nimi vahvistettiin 17. helmikuuta 1870 annetulla päiväkäskyllä. Alus otettiin palveluksen marraskuussa 1871, jolloin sen valmistuskustannukset olivat hieman yli 1,2 miljoonaa Ruotsin kruunua.

Aluksen aseistusta täydennettiin jo koeajoissa 25 mm Nordenfelt M/77 -tykki ja kaksi 12 mm Palmcrantz M/75 -konekivääriä asennettiin vuonna 1877. Konekiväärit korvattiin vuosina 1885–1887 25 millimetrin tykeillä. Aluksen pääaseet vaihdettiin vuonna 1890 kahteen 240 millimetrin Finnspång M/76 -tykkiin 3. maaliskuuta 1882 annetun päiväkäskyn mukaisesti.

## Palvelus
Alus oli palveluksessa ainoastaan kuusi purjehduskautta, mikä oli paljon vähemmän kuin muilla Ruotsin merivoimien monitoreilla. Purjehduskaudet olivat:
*22. lokakuuta-9. joulukuuta 1871 komentajakapteeni Pantzerhielm
*19. kesäkuuta-7. syyskuuta 1872 komentajakapteeni Pantzerhielm
*21. heinäkuuta-7.. syyskuuta 1875 komentajakapteeni Pantzerhielm ( 21. -29. heinäkuuta sijaisena kapteeni Klintby)
*19. kesäkuuta-4. syyskuuta 1876 komentajakapteeni Fachs
*2. heinäkuuta-4. syyskuuta 1877 komentajakapteeni Broberg
*8. heinäkuuta-8. syyskuuta 1880 komentajakapteeni Lindmark

Laivaston esikunta teki varauksen vuoden 1903 budjettiin 270&nbsp;000 kruunusta *Loken* modernisointiin. Työn kokonaiskustannuksiksi arvioitiin 540&nbsp;000 kruunua, joka edellytti hakemusta maan hallitukselta. Kun hallitus päätti monitorien tulleen tiensä päähän niin modernisoinnista päätettiin toistaiseksi luopua. Laivaston esikunta teki uuden hakemuksen vuonna 1908, mutta maan hallitus hylkäsi sen samoin perustein. Aluksen modernisoinnista päätettiin luopua ja se poistettiin palveluksesta 21. elokuuta 1908. Alus asetettiin myyntiin 62&nbsp;922 kruunun lähtöhinnalla. Aluksen ostajasta ei ole tietoa, mutta todennäköisesti se romutettiin ennen ensimmäisen maailmansodan puhkeamista.

## Lähteet
*
*
*
*

### Viitteet
Henrik Adolf Mechelin

**Henrik Adolf Mechelin** () oli suomalainen virkamies, valtiopäiväedustaja ja senaattori.

## Opiskelu ja työura
Henrik Adolf Mechelin suoritti ylioppilastutkinnon Helsingissä vuonna 1830. Tämän jälkeen hän opiskeli Helsingin yliopistossa, josta valmistui viisausopin (filosofian) maisteriksi vuonna 1836.

Mechelin teki pitkän virkauran Venäjän ulkoasiain hallinnossa eri tehtävissä. Hän toimi Venäjän ulkoasiainministeriössä kansliavirkamiehenä ja kielenkääntäjänä vuosina 1839–1849 ja Venäjän pääkonsulina Norjassa 1850–1869. Vuonna 1869 Mechelin nimitettiin senaattoriksi talousosastoon ja 1871 hänet nimettiin senaatin kirkollisasiain toimikunnan päälliköksi. Vuonna 1885 hän sai omasta pyynnöstään eron senaattorin virasta.

Mechelin oli aatelissäädyssä sukunsa edustaja valtiopäivillä 1888, 1891, 1894, 1897 ja 1899.

## Arvonimet ja kunnianosoitukset
Mechelin sai nimineuvoksen (1839), kollegiasessorin (1844), hovineuvoksen (1847), kollegineuvoksen (1850), valtioneuvoksen (1854) ja viimein vuonna 1868 todellisen valtioneuvoksen arvonimet. Hänet aateloitiin lastensa ja heidän jäkeläistensä kanssa vuonna 1886 ja merkittiin Suomen ritarihuoneen kirjoihin vuonna 1887. Hänen aatelissukunsa on sittemmin sammunut.

Mechelin sai myös useita venäläisiä ja ruotsalaisia kunniamerkkejä.

## Perhe
Henrik Adolf Mechelinin vanhemmat olivat Kesälahden kappalainen, myöhempi Jaakkiman kirkkoherra Henrik Johan Mechelin (1774–1840) ja Christina Maria Costiander (1785–1855). Perheeseen syntyi 12 lasta, joista Henrik Adolf oli viidenneksi vanhin.

Henrik Adolf meni vuonna 1846 naimisiin Eugénie Octavie Josephine Cathérine Tricot de Mouceaux’n (19. huhtikuuta 1829 Pietari – 6. maaliskuuta 1919 Helsinki) kanssa. Pariskunta sai viisi lasta: Oscar Johan (s. 1851), Julia Fanny (s. 1853), Marie Cecile Constance Adele (s. 1860), Adolf Constantin (s. 1862) ja Henrik Josef Gustaf (s. 1864). Kaikki lapset syntyivät Kristianiassa (nyk. Oslo) isän ollessa siellä Venäjän konsulina.

Henrik Adolf Mechelin oli Leo Mechelinin setä. He olivat myös yhtä aikaa senaatin jäseninä.

## Lähteet
* Bergholm Axel: *Keisarillisen Suomen hallituskonseljin ja sanaatin puheenjohtajat, jäsenet ja virkamiehet 1809–1909. Biograafisia tietoja.* WSOY, Porvoo 1912.
* *Leo ja muut Mechelinit – Kirjan verran sukua*. Sukuseura Mechelinus, Tampere 2005.

### Viitteet
Pierina Legnani

**Pierina Legnani** (1863–1923) oli italialainen ballerina. Hän esiintyi Milanossa, Pariisissa, Lontoossa ja Madridissa ennen kuin pääsi vuonna 1893 Mariinski-teatteriin, jossa hän saattoi 32 fouettén käytännön alulle. Legnanin inspiroimana venäläiset tanssijat kehittivät heille nykyisin ominaisen teknisen briljanssinsa.

Legnani esiintyi Venäjällä vuoteen 1901. Hän sai Keisarilliselta baletilta *[[prima ballerina assoluta]]n* arvonimen, jonka hänen lisäkseen on siltä saanut vain Mathilde Krzesinska. Sen lisäksi, että Legnani loi Odetten ja Odilen kaksoisroolin Marius Petipan ja Lev Ivanovin versiossa *[[Joutsenlampi|Joutsenlammesta]]* (1895), hän esiintyi myös esimerkiksi *[[Coppélia]]ssa*. Hän jatkoi esiintymistä vuoden 1910 paikkeille Italiassa, Ranskassa ja Englannissa.

## Lähteet
Torger Enckell

**Torger Carolus Enckell** (22. huhtikuuta 1901 Kurkijoki – 1. toukokuuta 1991 Helsinki) oli suomalainen taidemaalari ja -graafikko. Hänen töitään oli ensi kertaa julkisesti esillä vuonna 1924. Enckell kuului 1920-luvulta lähtien suomenruotsalaisen modernismin huomattaviin edustajiin. 

Enckell opiskeli vuosina 1919–1921 Suomen Taideyhdistyksen piirustuskoulussa Alvar Cawénin johdolla ja teki opintomatkoja Pariisiin ja Roomaan vuosina 1925–1926. André Derainin tiedetään olleen hänelle yksi tärkeä taiteellinen esikuva. Enckellin maalauksille on ominaista välittömyys ja intiimiys sekä varhaisvuosien jälkeen kolorismiin ja ranskalaisen värimaalauksen tyyliin suuntautunut vahva värien käsittely. Enckellin maalausten keskeisen osan muodostavat henkilötutkielmat, muotokuvat ja omakuvat, mutta teosten aiheina on myös maisemia ja asetelmia. Piirustuksilla ja grafiikalla on lisäksi tuotannossa merkittävä osa.

Enckell oli yksi vuonna 1956 syntyneen Prisma-taiteilijaryhmän perustajajäsenistä, ja hän osallistui ryhmän kaikkiin yhteisnäyttelyihin. Ryhmän muita jäseniä olivat Yngve Bäck, Gösta Diehl, Ragnar Ekelund, Unto Pusa, Sigrid Schauman ja Sam Vanni. Enckell toimi vuosina 1958–1963 myös maalauksen opettajana Vapaassa taidekoulussa, viimeiset kolme vuotta koulun rehtorina.

Enckell palkittiin vuonna 1962 Pro Finlandia -mitalilla.

Enckellin vanhemmat olivat professori Karl Enckell (1853–1937) ja Vesta Charlotta Edgren (1871–1947), ja hänen veljiään olivat kirjailijat Olof Enckell (1900–1989) ja Rabbe Enckell (1903–1974). Kuvataiteilija Carolus Enckell (1945–2017) oli Enckellin lapsi.

## Lähteet
*
*Torger Enckell.  Porin taidemuseo.
*

### Viitteet

## Kirjallisuutta
*Enckell, Carolus – Lammi Teija – Nummelin, Esko (toim.) 2011. *Torger Enckell*. Porin taidemuseon julkaisuja 111.
Love in Rewind

**Love in Rewind** on bosniahertsegovinalaisen Dino Merlinin kappale, jolla Merlin edusti kotimaataan vuoden 2011 euroviisuissa. Kappale kilpaili toisessa semifinaalissa, jossa se sai 109 pistettä, sijoittui viidenneksi ja pääsi siten finaaliin. Finaalissa se sijoittui kuudenneksi 125 pisteellä. Kappale sai täydet 12 pistettä Itävallalta, Makedonian tasavallalta, Serbialta, Slovenialta ja Sveitsiltä.

## Listasijoitukset

## Lähteet
Tule tanssimaan

**Tule tanssimaan** on suomalaisen Tumba Tammisen studioalbumi vuodelta 1976.

## Kappaleet
* Kukkani lumen alla
* Korholan komiassa talossa
* Kirje sieltä jostakin
* Ennemmin tai myöhemmin
* Metsätorpan Marjatta
* Rempallaan (tässä: Ihanasti rempallaan)
* Yö kerran unhoa annoit
* Muistoja Kuusamosta
* Viimeinen ruusu
* Saimaan rannan laulu
* Kesäilta Saimaalla
* Valkoiset kielot
Meir Shalev

**Meir Shalev** () (1948 Nahalal, Israel – 11. huhtikuuta 2023) oli israelilainen kirjailija. Häntä pidetään yhtenä Israelin arvostetuimmista kirjailijoista.

Shalev palveli aikanaan Golanin prikaatissa ja osallistui 1960-luvun lopulla sekä kuuden päivän sodan ja näännytyssodan taisteluihin. Hän oli koulutukseltaan biologi. Uransa alussa Shalev veti televisiossa ja radiossa satiirisia ohjelmia mutta jätti television talkshow’n 40-vuotiaana ja kirjoitti esikoisromaaninsa.

Ensimmäinen romaani *[[Roman Russi]]* ('Venäläinen romaani' ilmestynyt englanniksi nimellä *The Blue Mountain*) ilmestyi 1988. Se oli suosittu ja teki Shalevista välittömästi Israelin arvostetuimpiin kuuluvan nykykirjailijan. Kirja oli myös hänen kansainvälinen läpimurtonsa, joka on käännetty 12 kielelle. Vuonna 2009 on ilmestynyt muistelmateos, jonka englanninnos on nimeltään *My Russian Grandmother and her American Vacuum Cleaner* (’Venäläinen isoäitini ja hänen amerikkalainen imurinsa’). 

Shalev kirjoitti myös tietokirjoja ja 14 lastenkirjaa, ja hänellä oli viikoittainen kolumni sanomalehti *[[Yediot Ahronot]]in* viikonvaihdenumerossa. Siinä hän esitti satiirisia kommentteja hallituksen politiikasta ja voivotteli israelilaisten tilannetta.

Shalev esiintyi hyvin suorasanaisesti myös haastattelijoita kohtaan, mutta oli silti Israelin rakastetuimpia kirjailijoita. Israelilaisen verkkouutissivuston Ynetin kahdensadan kaikkien aikojen merkittävimmän israelilaisen äänestyksessä hän oli 42.

Shalevin isovanhemmat olivat Israeliin muuttaneita itäeurooppalaisia ortodoksijuutalaisia. Hänen sukunsa oli hyvin kirjallista. Isä oli runoilija Jitzhak Shalev, ja kirjailija Zeruja Shalev oli hänen serkkunsa.

## Lähteet

## Aiheesta muualla
* Meir Shalev , lyhyt elämäkerta ja teosluettelo Israelin kirjallisuuden kääntämisen laitoksen sivustolla. 
* Puhe toukokuussa 2007 Tel Avivissa  
* Breakfast with the Dalai Lama, englanninkielinen haastattelu, saksalainen Unique-lehti, kesäkuu 2011
Humppa-Veikot jälleen

**Humppa-Veikot jälleen** on suomalaisen Humppa-Veikot-yhtyeen studioalbumi vuodelta 1971.

## Kappaleet
# 
# 
# 
# 
# 
# 
# 
# 
# 
# 
# 
#
CasaPound

**CasaPound** (tai ”Casa Pound”, ) on italialainen uusfasistinen puolue, joka sai alkunsa talonvaltausliikkeenä Rooman kaupungin asuntopolitiikkaa vastustaneista fasisteista vuonna 2003. Liike myös tarjoaa arkielämän palveluja ja naapuriyhteisöllisyyttä mutta ”vain italialaisille”.

## Ideologia
Järjestön varapuheenjohtajan Simone di Stefanon mukaan järjestö kannattaa Mussolinin fasismia mutta pitää rotulakeja virheenä.

CasaPoundin talouspoliittiset näkemykset ovat täsmälleen samat kuin Mussolinin: ”*Haluamme, että viestintä, liikenne, energia ja terveydenhoito [[kansallistaminen|kansallistetaan]] ja valtio rakentaa taloja, jotka se myy halvalla perheille*”.

Maahanmuuttoa järjestö vastustaa, koska maahanmuuttajat polkevat palkkoja. Fasistitervehdykset kuuluvat hautajaisiin. Järjestö valtaa taloja, edistää halpaa asumista sekä tukee velallisia ja luonnonkatastrofien uhreja.

## Järjestö
CasaPoundilla on 5&nbsp;000 jäsentä. Uusnatsistinen Suomen vastarintaliike järjesti lokakuussa 2011 tilaisuuden, johon kutsuttiin Euroopan äärioikeistolaisia sosiaalisia talonvaltausliikkeitä, muun muassa CasaPound.

## Nimen etymologia
Ryhmä on saanut nimensä Mussolinia tukeneen yhdysvaltalaisen runoilijan Ezra Poundin mukaan. Toisaalta nimi viittaa myös Roomassa vuonna 2003 vallattuun taloon CasaPound. Poundin tytär Mary De Rachewiltz yrittää saada tuomioistuimen kautta kieltoa isänsä nimen käytölle.

Valtaajat halusivat teollaan ilmaista vastalauseensa kaupungin asuntopolitiikkaa kohtaan. Järjestö ammentaa italialaisen sosiaalisen oikeiston (*destra soziale*) perinteestä, mutta on omaksunut toimintamalleja Italian vasemmiston perinteestä. Sen tavoitteena on vahvistaa ydinperhettä ja muita perinteisiä järjestelmiä, ja toimintaa kohdistetaan vain ”italialaisiin”.

## Väkivalta
Italian vasemmistojärjestöjen mukaan CasaPoundin kannattajat ovat hyökänneet toistuvasti heidän kimppuunsa. CasaPoundin varapuheenjohtaja kiistää tämän ja sanoo järjestönsä olevan itse vasemmistolaisten hyökkäysten uhri. Järjestön puheenjohtajan yhtyeen konserteissa yleisön harjoittamaa keskinäistä vyöpiiskausta hän puolustelee.

Järjestön toimintatapoihin kuuluu kuitenkin häikäilemätön poliittinen väkivalta, muun muassa hyökkäykset opiskelijajärjestöjä vastaan, mutta se on suojautunut löyhällä yhteistyöllä pienten mutta vakiintuneiden oikeistolaisten puolueiden kanssa ja saanut näin parlamentaarista suojaa laittomalle toiminnalleen.

## Katso myös
* Blocco Studentesco

## Lähteet

## Aiheesta muualla
* CasaPound
Humppa-Veikot (slp33)

**Humppa-Veikot** on suomalaisen Humppa-Veikot-yhtyeen studioalbumi vuodelta 1962.
## Kappaleet
# 
# 
# 
# 
# 
# 
# 
# 
# 
# 
# 
#
King of Rome

**King of Rome** oli englantilainen kirjekyyhky, joka voitti vuonna 1913 kilpalennon Roomasta kotiinsa Englantiin.

Kilpailussa päästettiin Roomasta liikkeelle 1200 kirjekyyhkyä, jotka alkoivat etsiä reittiä koteihinsa eri puolilla Pohjois-Eurooppaa. Noin seitsemän prosenttia linnuista palasi, ja nopein sai nimen The King of Rome. Kilpailun aikana oli myrsky, jossa monet linnuista saivat surmansa.

Linnun kasvattaja Charles Hudson kuului sukuun, jossa harrastettiin kyyhkysten kasvattamista kilpailuihin. Hän oli kasvattanut monia voittajakyyhkysiä takapihallaan Derbyn Friars Gatessa. Kun King of Rome oli voittanut kuuluisan yli tuhannen mailin kilpailun, siitä tuli ostotarjouksia Amerikkaa myöten.

Kun lintu kuoli, Hudson antoi sen täytettäväksi, ja vuonna 1946 hän lahjoitti täytetyn linnun Derbyn kaupunginmuseoon. Linnusta on tehty laulu ja kuvakirja.

## Lähteet
Tuomas Eerola

**Tuomas Eerola** (s. 27. maaliskuuta 1971 Kangasala) on suomalainen musiikkitieteilijä. 

## Koulutus ja ura

### Koulutus
Eero valmistui Jyväskylän yliopistosta filosofian maisteriksi 1997 pääaineenaan musiikkitiede. Jatko-opintoja hän suoritti Leicesterin yliopistossa, Isossa-Britanniassa (1999–2000) sekä monitieteisessä Pythagoras-tutkijakoulussa (2000–2003). Hän väitteli filosofian tohtoriksi vuonna 2003 (Jyväskylän yliopisto) ja hänen musiikin havaitsemista käsittelevä väitöskirjansa palkittiin samana vuonna Jyväskylän yliopiston humanistisen tiedekunnan parhaana. 

### Työura
Eerola on toiminut vuodesta 1997 lähtien eri tehtävissä Jyväskylän yliopiston musiikin laitoksella. Eerola on monitieteisen musiikintutkimuksen huippututkimusyksikön sekä Musiikin tutkimuksen valtakunnallisen tohtoriohjelman johtoryhmän jäsen. Hän on edistänyt tieteenalaansa Suomen musiikkitieteellisessä seurassa eri rooleissa vuosina 1999–2011. Vuonna 2011 Eerolalle myönnettiin Jyväskylän yliopiston tieteellisen tiedon julkistamispalkinto. Hän toimi musiikkitieteen professorina Jyväskylän yliopiston musiikin laitoksella vuosina 2010-2017. Hänen luottamustehtäviinsä kuului mm. laitoksen johtajuus (2011-2012). Vuodesta 2013 lähtien Eerola on työskennellyt musiikkipsykologian professorina Englannissa, Durhamin yliopiston musiikin laitoksella. Durhamin yliopiston musiikin laitoksella hän on toiminut tutkimusjohtajana (2013–2015, 2021–2024) sekä laitoksen johtajana (2018–2020).

### Tutkimusaiheet
Eerolan erityisalaa on musiikkipsykologia, erityisesti musiikki ja tunteet, musiikin havaitseminen sekä musiikki ja liike. Hänelle on myönnetty merkittäviä tutkimusapurahoja muun muassa Suomen Akatemialta surullisen musiikin viehätyksen tutkimiseen, ESRC-rahoittajalta tunteiden tunnistamisen tutkimiseen musiikissa, sekä AHRC-rahoittajalta (yhteisvastuullisena johtajana) musiikkiesitysten vuorovaikutteisen synkronoinnin tutkimiseen. Hän on myös osallistunut kahteen Australian tutkimusneuvoston myöntämään Discovery Project -rahoitukseen koskien musiikin herättämiä tunteita sekä musiikin luomaa sosiaalista yhteenkuuluvuuden kokemusta.

## Lähteet
* 

### Viitteet
Myöhäismoderni

**Myöhäismoderni** (tai **notkea moderni**) pyrkii kuvaamaan joidenkin pitkälle kehittyneiden nykyajan yhteiskuntien tilaa. Sen kontekstissa yhteiskuntien tilaa pidetään modernin jatkumona selvästi erilaisen uuden ajan (postmodernin) sijaan.

Myöhäismodernia määrittävät kompleksiset, globaalit kapitalistiset taloudet ja siirtymä valtion tuesta ja avustuksista yksityisiin palveluihin. Erityisesti Ulrich Beck, Zygmunt Bauman ja Anthony Giddens tunnetaan myöhäismodernin käsitteen tutkijoina ja puolestapuhujina.
Unohtumattomat Humppa-Veikot

**Unohtumattomat Humppa-Veikot** on suomalaisen Humppa-Veikot-yhtyeen kokoelma-albumi vuodelta 2004.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Letícia Spiller

**Letícia Pena Spiller** (s. 19. kesäkuuta 1973 Rio de Janeiro) on brasilialainen näyttelijä.

## Lähteet

## Aiheesta muualla
*
QRpedia

**QRpedia** on järjestelmä, jonka tuottama QR-koodi avaa tiettyyn aiheeseen liittyvän Wikipedian sivun, kun käyttäjä skannaa koodin kamerakännykällään. Sovellus tunnistaa mobiililaitteen kielivalinnan ja etsii Wikipedia-artikkelin samalla kielellä, jos sellainen on luotu. Artikkeli esitetään kannettaville laitteille optimoidussa muodossa. QRpediaa on käytetty museoissa antamaan näyttelyesineistä taustatietoja monella kielellä, ilman että museon seiniä peittävät suurikokoiset tekstitaulut. Esimerkkejä sitä hyödyntäneistä museoista ovat Derbyn kaupunginmuseo ja Fundació Joan Miró, joka liitti koodit ulkomaille kiertoon lähteneeseen näyttelyynsä. Myös Britannian kansallisarkisto aloitti koodeja käyttävän projektin näyttelytilassaan.

Sovellus käyttää Wikipedian APIa, ja sen lähdekoodi on julkaistu vapaalla lisenssillä (MIT). Sen kehittämiseen osallistuivat Britannian Wikimedian puheenjohtaja Roger Bamkin, Derbyn kaupunginmuseo ja Web-konsultti Terence Eden.

## Lähteet

## Aiheesta muualla

*QRpedia.org
Diego López de Salcedo

**Diego López de Salcedo** oli ensimmäinen Espanjan kuningasta edustanut kuvernööri Hondurasissa. 

Hän saapui maahan lokakuussa 1526, jolloin Hondurasin espanjalaiset konkistadorit kamppailivat keskenään valtaamiensa maa-alueiden hallinnasta. López de Salvedon saapuminen rauhoitti tilanteen heidän välillään. Sen sijaan alkuperäisasukkaat, jotka olivat tehneet rauhan Hernán Cortésin kanssa, nousivat usein kapinaan López de Salcedon aikana. Hän pyrki laajentamaan määräysvaltaansa Nicaraguaan, minkä takia nicaragualaiset vangitsivat hänet. Pian tämän jälkeen Hondurasin ja Nicaraguan rajoista sovittiin ja López de Salcedo vapautettiin. Hän palasi kuitenkin Hondurasiin vasta vuonna 1529.

## Lähteet
The Last Full Measure

**The Last Full Measure** on Alexandra Kerryn ohjaama, vuonna 2004 kuvattu 18-minuuttinen lyhytelokuva. Elokuvan pääosissa ovat Reiko Aylesworth, Xander Berkeley, Somah Haaland, Elsa Raven, Daniel Stern, Sam Trammell ja Jack Wallace. Elokuva kertoo nuoresta tytöstä, joka odottaa isäänsä kotiin Vietnamin sodasta.

## Aiheesta muualla
*
Juan Manuel Gálvez

**Juan Manuel Gálvez Durón** (10. kesäkuuta 1887 Tegucigalpa, Honduras – 20. elokuuta 1972) oli hondurasilainen poliitikko, joka toimi maansa presidenttinä 1949–1954 ja korkeimman oikeuden presidenttinä 1956–1963.

Gálvez syntyi Tegucigalpassa 1887, ja hänen vanhempansa olivat José María Gálvez Retes ja Benita Durón. Hän valmistui oikeustieteestä ja politiikan tutkimuksesta Hondurasin kansallisesta yliopistosta 1913. Seuraavana vuonna hänet valittiin tuomariksi La Ceibaan.

Politiikkaan Gálvez siirtyi 1924, jolloin hänet valittiin kansalliskongressiin. Hän oli Vicente Tostan hallinnossa sisä- ja oikeusministerinä 1924–1925 ja Miguel Paz Barahona hallinnossa sisäministerinä 1925–1929. Tiburcio Carías Andinon aikana Gálvez toimi sota-, laivasto- ja ilmavoimaministerinä 1933–1948.

Carías oli hallinnut Hondurasia itsevaltiaasti 15 vuoden ajan, kun hänet painostettiin järjestämään vaalit. Gálvez voitti vaalit helposti, sillä Liberaalipuolueen toiminta oli edelleen tiukasti rajattua. Levottomuuksista huolimatta Tiburcio Carías Andino astui valtaan rauhallisesti 1932. Gálvez astui virkaan 1949 ja jatkoi näin käytännössä *Cariatoksi* nimettyä kautta Hondurasin historiassa. Hän kuitenkin toteutti monia uudistuksia ja vapautti jälleen Liberaalipuolueen toiminnan. Gálvezin aikana maahan luotiin myös ensimmäinen tuloverolaki, jonka piiriin joutuivat myös banaaniyhtiöt. Hondurasiin perustettiin myös keskuspankki ja valtion kehityspankki.

Marraskuussa 1954 järjestettiin vapaat vaalit, joissa liberaalit olivat jälleen mukana. Puolueen Ramón Villeda Morales saikin eniten ääniä, mutta hän ei kuitenkaan saanut tarvittavaa osuutta äänistä, sillä Kansallispuolueella oli kaksi ehdokasta. Kansallispuolue ei siis hyväksynyt vaalitulosta. Gálvez erosi kuitenkin samoihin aikoihin virastaan terveydentilaansa vedoten, ja Julio Lozano Diáz julistautui virkaatekeväksi presidentiksi.

## Lähteet
* 
* 

### Viitteet
Tuhon kuilu

**Tuhon kuilu** () on vuonna 1984 ensi-iltansa saanut yhdysvaltalainen tieteiselokuva, jonka ohjasi Stewart Raffill. Pääosassa esiintyvät Michael Paré ja Nancy Allen. Elokuva pohjautuu Philadelphia-koe -nimiseen urbaanilegendaan.

## Juoni
Vuonna 1943 Yhdysvaltain laivaston näkymättömyyskoe menee pahasti pieleen ja merimiehet David Herdeg ja Jim Parker yrittävät pelastautua hyppäämällä laidan yli. He kuitenkin siirtyvät tulevaisuuteen laivassa tehdyn kokeen vuoksi. Kaksikko löytää pian itsensä Nevadan aavikolta vuonna 1984, josta he yrittävät saada selvyyttä mitä oikein tapahtui.

## Näyttelijät

## Palkinnot
### Voitetut
*Fantafestival
**1985 Paras elokuva: Stewart Raffill

### Ehdokkuudet
*Saturn
**1985 Paras naisnäyttelijä: Nancy Allen

## Lipputulot
Elokuva tuotti hieman yli kymmenen miljoonaa dollaria maailmanlaajuisesti, josta Yhdysvalloissa saatu osuus oli 8.1 miljoonaa dollaria.

## Arvioita
*[[Video-opas|Video-oppaassa]]* vuodelta 1994 Asko Alanen sanoo, että elokuvan uskomaton mielikuvitusjuoni on toteutettu yliolkaisesti. *Tuhon kuilu* saa häneltä kolme tähteä viidestä, mikä vastaa sanallista arviota ”hyvä”.

## Jatko-osa
Elokuva sai jatko-osan *[[Tuhon kuilu 2 – Hitlerin voitto]]* (1993).

## Lähteet

## Aiheesta muualla
* Elokuvan arvostelu leffatykissä
Cely Mechelin

**Alma Cecilia** (**Cely**) **Mechelin** (12. elokuuta 1866 Helsingin maalaiskunta – 30. heinäkuuta 1950 Bromarv) oli suomalainen naisasialiikkeen ja muiden kansalaisjärjestöjen aktiivi, joka oli perustamassa monia järjestöjä.

Mechelin oli valtiomies Leo Mechelinin ja tämän vaimon Alexandra Lindroosin ainoa lapsi. Hän oli Keisarillisen Aleksanterin-Yliopiston vuoden 1890 promootion yleinen seppeleensitojatar. Hän loi uransa aikansa säätyläisnaisille tyypillisissä filantrooppisissa ja yhteiskunnallisissa kansalaisjärjestöissä, joissa hän aktivoitui jo nuorena. Kiinnostuttuaan sokeiden lukutaidon edistämisestä ja tutustuttuaan Pariisissa sokeille suunnattuun kirjastoon hän perusti vuonna 1890 Sokeainkirjastoa ylläpitävän Föreningen Böcker åt de blinda – Yhdistys Kirjoja sokeille -yhdistyksen, jonka puheenjohtajana hän toimi vuoteen 1932.

Mechelin toimi aktiivisesti Unioni Naisasialiitto Suomessa ry:ssä ja oli vuonna 1899 perustamassa Martta-yhdistystä, jonka puheenjohtaja hän oli vuosina 1901–1902, varapuheenjohtaja vuosina 1903–1904 ja keskustoimikunnan jäsen vuoteen 1924 sekä Finlands svenska Marthaförbundin keskustoimikunnan jäsen vuosina 1924–1939. Ensimmäisen sortokauden aikana Mechelin osallistui passiivisen vastarinnan organisointiin ja oli vuonna 1902 perustamassa vastarintajärjestö Kagaalin sisarjärjestöä eli naiskagaalia, jossa hän toimi sen vuonna 1944 tapahtuneeseen muodolliseen lakkauttamiseen saakka. Vuonna 1918 hän oli vuorostaan perustamassa Sotilaskotiyhdistystä, jonka hallitukseen hän kuului vuoteen 1924. Vuosina 1919–1924 Mechelin oli lisäksi Ruotsalaisen kansanpuolueen keskushallituksen jäsen.

Mechelinille myönnettiin Suomen Valkoisen ruusun ritarimerkki, Jääkäriliiton muistomitali, Vapaussodan muistomitali sekä neljännen luokan vapaudenristi.

Lapseton Mechelin jätti omaisuutensa eri yleishyödyllisiin tarkoituksiin. Hän testamenttasi Bromarvissa omistamansa kesähuvilan sekä 300&nbsp;000 markkaa paikalliselle Martta-yhdistykselle, joka sijoitti rahat osakkeisiin niin, että niistä myöhemmin kertyi huomattava pääoma. Mechelinin perustama näkövammaisten kirjasto toimii edelleen ja sai vuonna 2001 hänen mukaansa nimekseen Celia.

Mechelin oli mahdollisesti homoseksuaali, mikä on tullut myöhemmin ilmi hänen kirjeenvaihdostaan. Hänellä saattoi jossain vaiheessa olla romanttinen suhde kansanedustaja Vera Hjeltiin, jonka kanssa hän oli kirjeenvaihdossa 54 vuotta.

## Lähteet
Agit-propin kvartetti laulaa työväenlauluja

**Agit-propin kvartetti laulaa työväenlauluja** on suomalaisen Agit-Prop-yhtyeen studioalbumi vuodelta 1972.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Anu Saari – laulu
* Martti Launis – laulu
* Pekka Aarnio – laulu
* Sinikka Sokka – laulu

## Lähteet
Petersburg

**Petersburg** on usean paikkakunnan nimi:

*Petersburg, kaupunki Alaskassa
*Petersburg, kaupunki Illinois'ssa
*Petersburg, kaupunki Indianassa
*Petersburg, kaupunki Länsi-Virginiassa
*Petersburg, kaupunki Michiganissa
*Petersburg, paikkakunta New Yorkissa
*Petersburg, kaupunki Pohjois-Dakotassa
*Petersburg, paikkakunta Tennesseessä
*Petersburg, kaupunki Teksasissa
*Petersburg, kaupunki Virginiassa
Luettelo maailmanlopun päivämääristä

Tämä on **luettelo ajankohdista**, joihin **[[maailmanloppu]]un liittyvien tapahtumien on ennustettu sijoittuvan**.
__NOTOC__
## Menneisyys

## Tulevaisuus

## Tuntematon päivämäärä

## Lähteet
* 
* 
* 
* 
* 
* 
* 

### Viitteet

## Aiheesta muualla
* Ylen Elävä arkisto: Ihmiskunnan tuhoa on odotettu hartaasti jo tuhansia vuosia
Kaliumoksalaatti

**Kaliumoksalaatti** eli **dikaliumoksalaatti** (K2C2O4) on kalium- ja oksalaatti-ionien muodostama ioniyhdiste. Ainetta käytetään muun muassa tekstiiliteollisuudessa, puhdistusaineissa ja reagenssina analyyttisessä kemiassa.

## Ominaisuudet ja käyttö
Kaliumoksalaatti on värittömiä tai valkoisia kiteitä. Se on hygroskooppista ja esiintyy usein kidevedellisenä monohydraattina K2C2O4·H2O. Kidevesi poistuu, kun yhdistettä kuumennetaan 160&nbsp;°C:n lämpötilaan. Kaliumoksalaatti on oksalaattisuoloista veteen runsasliukoisin.

Kaliumoksalaattia valmistetaan neutraloimalla oksaalihappoa kaliumhydroksidin tai -karbonaatin avulla. Jos emästä ei ole stoikiometristä määrää muodostuu kaliumvetyoksalaattia.

Kaliumoksalaattia käytetään tekstiiliteollisuudessa, tahranpoistoaineissa ja metallien puhdistukseen ja kiillotukseen, analyyttisessä kemiassa muun muassa kalsiumpitoisuuden määrityksessä, valokuvauksessa rauta(III)oksalaattikehitteiden valmistuksessa ja uraanin erottamiseen rikasteesta.

## Lähteet

## Aiheesta muualla
*ChemBlink: Potassium oxalate
Cromen oireyhtymä

**Cromen oireyhtymä** on autosomissa peittyvästi periytyvä oireyhtymä, johon liittyy synnynnäinen harmaakaihi, epileptisyyttä, kehitysviivettä ja lyhytkasvuisuutta. Tila on kuvattu kahdella tyttövauvalla, joiden vanhemmat olivat keskenään ensimmäisiä serkkuja. Tytöt kuolivat 4- ja 8-kuukautisina, ja kuoleman jälkeen tutkittaessa heillä havaittiin munuaisten tubulaarinen nekroosi sekä enkefalopatia.

## Lähteet
Plönin linna

**Plönin linna** () on Plönin kaupungissa Saksan Schleswig-Holsteinin osavaltiossa sijaitseva linna, joka sijaitsee kukkulalla Großer Plöner See -järven rannalla. Linna rakennettiin 1600-luvulla kolmikymmenvuotisen sodan aikana.

## Lähteet

## Kuvia

Tiedosto:Schloss Plön msu2017-9890.jpg|Plönin linna 2017
Tiedosto:Schloss Plön Panorama 2012.jpg|Panoraamakuva sisäpihasta
Tiedosto:Plön, Garten, Stich 1749,.JPG|Piirros linnasta ja puistosta, 1749


## Aiheesta muualla

* Fielmann Akademie Schloss Plön
Lemon (albumi)

__NOTOC__
**Lemon** on suomalaisen Lemon-yhtyeen studioalbumi vuodelta 1970.

## Kappaleet
Kaikki kappaleet Leif Kiviharju.
### A-puoli
#
#
#
#
#
#
#

### B-puoli
#
#
#
#
#
#

## Kokoonpano
* Leif Kiviharju – laulu, kitara, basso, huuliharppu
* Seppo Järvinen – rummut, laulu
* Mårten Enqvist – kitara
* Markku Vihavainen – kitara
Vanha vakaa Lemon

__NOTOC__
**Vanha vakaa Lemon** on suomalaisen Lemon-yhtyeen studioalbumi vuodelta 1972. Albumi ilmestyi Finnlevyn UFO-levymerkillä. Rocket Records on julkaissut albumista CD-uusintapainoksen vuonna 2011 (Rocket Records, ROK-091).

## Kappaleet
### A-puoli
# Pallo jalkaan
# Aina väärinpäin
# Nainen tummissa (alkup. Lady in Black)
# Munnarit makeeks
# Löysin kultakimpaleen

### B-puoli
# Jäin Papuaan
# Markka vain
# Kuin tyhjää vain
# Ei muuta kun
# Yksinäinen mies (alkup. Melancholy Man)

### CD-painos
# Kestä en mä kauempaa
# A Boy Like Me
# Ilman ystävää et jää
# Columbus the Winner

## Aiheesta muualla
* Lemon - ''Vanha vakaa'' (1972) albumi tekijätietoineen ja eri julkaisuineen verkkosivustolla Discogs.com (englanniksi)
* Lemon - ''Vanha vakaa Lemon'' (1972) albumi tekijätietoineen  Suomen äänitearkiston tietokannassa vuosilta 1901 - 1999
* Lemon - ''Vanha vakaa Lemon'' (1972) albumi kuunneltavissa suoratoistona verkkosivustolla Play.Spotify.com
Notkea moderni

**Notkea moderni** () on sosiologi Zygmunt Baumanin vuonna 2000 ilmestynyt kirja myöhäismodernin käsitteestä.

## Lähteet

## Aiheesta muualla
* Keijo Rahkonen: Modernin sietämätön notkeus. Helsingin Sanomat 13.7.2002.
Kadui

**Kadui** () on kaupunkimainen taajama Vologdan alueella Venäjällä. Se sijaitsee lähellä Sudaan laskevan Voronjoen suuta 170 kilometriä Vologdasta länteen. Taajama on Kaduin piirin keskus. Sen kautta kulkee Pietarin ja Vologdan välinen rautatie. Asukkaita on 11&nbsp;373 henkeä (vuonna 2023). Vuonna 2010 taajaman asukasluku oli 11&nbsp;300.

Paikkakunta on saanut alkunsa vuonna 1906 rakennetusta rautatieasemasta, joka nimettiin lähellä sijainneen kylän mukaan. Vuonna 1918 siitä tuli volostin ja vuonna 1927 hallintopiirin keskus.

Kaduissa toimii Tšerepovetsin voimalaitos, elintarvike- ja puunjalostusteollisuutta sekä kalankasvattamo. Taajamassa on kolme keskikoulua, ammattikoulu, taidekoulu, lasten luomistyön keskus, kultturitalo, museo, poliklinikka ja sairaala.

## Lähteet

## Aiheesta muualla
* Kaduin piirin sivusto